Pilar Rahola, l'hi farem pagar La República\nQuin valor pot tenir que jo defensi la figura de Carles Puigdemont si no tinc la llibertat de canviar d’opinió, si el que escric és sempre previsible com la directriu d’un partit polític?\n21/03/2018 Pilar Rahola. La periodista Pilar Rahola reúne las persecuciones a cristianos en el mundo en el ensayo 'S.O.S. Cristians' (Columna/Destino), una obra que necesita una lectura tranquila y con dimensión ética, que la autora ha concebido como "libro grito-denuncia". POLITICA CATALUÑA ESPAÑA EUROPA BARCELONA CULTURA\nLes coses com són. Si no arriba a ser per la guerra bruta de l’estat policial al que ens sotmet Espanya la malvada, si no arriba a ser per la terrible persecució contra els nostres, els de la independència de Catalunya, mai no hauríem sabut res de l’escandalosa corrupció de Fèlix Millet ni de Jordi Montull. Un pam de nas n’hauríem tret. Res no sabríem com sabem ara de la corrupció de Convergència i Unió. Ni tampoc gaire de les finances del clan familiar d’Alí Babà Pujol. Ni de l’hàbitat palatí d’Abderraman Duran i Lleida a Madrid i a Xile, on es fan les escopinyes. Ni ens hauríem demanat mai res sobre la navegació recreativa d’Artur Mas, el mariner, ni sobre la perpètua cara d’alegria de Germà Gordó, el ben pagat. Si no arriba a ser pels enregistraments tàcits de la Guàrdia Civil, mai no hauríem sentit com Pilar Rahola parlava privadament amb el senyor David Madí i Cendrós, tal i com la vam sentir ahir. Quina dona més formidable, quina permanent capacitat d’allunyar-se de l’elegància i de l’equilibri. Queixant-se, ben amarga, del complet silenci informatiu dels mitjans públics de Catalunya sobre Junts per Catalunya i sobre la figura del president Carles Puigdemont. Queixant-se d’estar ben sola i desemparada davant de l’hegemonia periodística d’Esquerra Republicana als nostres mitjans autonòmics. I anunciant al final, venjativa, represàlies sobre el director de Tevetrès, Vicent Sanchis, “a qui l’hi farem pagar” el seu recent decantament, favorable a les tesis i interessos dels polítics republicans. El llenguatge de Pilar Rahola no és el de la intel·lectual independent que diu que és, el d’una periodista emancipada, el d’una professional, escriptora i intel·lectual propietària del seu propi destí. No parla com una persona lliure amb David Madí. Més aviat sembla el llenguatge d’una sicària d’un determinat poder, l’expressió directa i sincera, grollera, d’una oportunista política sense reserves morals. D’una persona que tan aviat crea una escissió a Esquerra Republicana, en companyia d’Àngel Colom, com esdevé una de les principals signatures del gran mitjà espanyolista de Barcelona, La Vanguardia de Javier Godó. Pilar Rahola s’esforça en ser una cosa i la contrària, seduir els instal·lats i els renovadors, per tenir sempre un agafador. Fins i tot els revolucionaris. Per això ha estat capaç d’escriure la biografia d’Artur Mas i, simultàniament, ser una autora molt ben pagada per Planeta, l’editorial de l’anticatalanisme més radical, l’editorial que també paga el sou de Francisco Marhuenda i d’alguns dels principals enemics de l’independentisme. Rahola és qualsevol cosa menys un personatge nítid. Qualsevol cosa menys una veu independent. És la representant perfecta del sistema colonial, conegut com la puta i la Raholeta.\nEl periodisme català queda molt qüestionat i humiliat després d’aquesta filtració telefònica de la Guàrdia Civil. I els que hem defensat sempre la figura disruptiva, popular, legítima, del president Carles Puigdemont ens hem d’afanyar en proclamar, obertament, avui, la nostra discrepància radical amb Pilar Rahola, amb el to i, sobretot, amb el contingut de les declaracions que acabem de conèixer. Són pròpies d’un país molt mesquí, molt petit, corrupte i venal. D’un país d’opereta, d’opereta dolenta. N’hi ha que estem al costat del president legítim no pas per sectarisme, oportunisme ni per quota ideològica. Ni tampoc per diners. N’hi ha que defensem Puigdemont i el que representa perquè — alguns dies més, d’altres menys— ens ho creiem. Ens el creiem i perquè hem deixat de creure en Espanya. Perquè ens deixem arrossegar per l’entusiasme popular que es va concretar a Perpinyà abans de la pandèmia, perquè pensem que Carles el Gran és el líder que necessita el nostre país per aconseguir la independència de Catalunya. El procés independentista és un camí nítid cap a la llibertat i, per tant, no pot ser relatat, explicat, recordat, per una premsa sectària, sicària, que tan aviat defensa una cosa com la contrària, depenent d’uns determinats interessos econòmics, sempre volàtils com ara la borsa. La llibertat és la base de la democràcia. Poder dir lliurement el que pensem i exercir, en conseqüència, el nostre dret al vot sense cap condicionant extern. La llibertat no pot ser una concessió graciosa dels poderosos sinó l’íntima naturalesa de tots els ciutadans d’una nació independent que es respecta a ella mateixa. No és pas un luxe, és la base indispensable per construir una democràcia, digna d’aquest nom. El nostre sistema colonial català està corromput fins al moll de l’ós, i el nostre periodisme català, en el seu conjunt, i salvant algunes poques personalitats, és un dels àmbits on es veu més clarament que hem arribat al límit. On la podridura no aguanta més. El control eficaç del poder polític és impossible només amb periodistes servils, sotmesos als partits polítics, sempre porucs, sempre paralitzats. ¿Quin valor pot tenir que jo defensi la figura de Carles Puigdemont si no tinc la llibertat de canviar d’opinió, si el que escric és sempre previsible com la directriu d’un partit polític? ¿Com volem separar-nos d’Espanya amb una opinió pública segrestada pel sectarisme dels partits? ¿Com ens atrevim a dir que la república catalana serà millor, molt millor, que la monarquia espanyola quan tenim el mateix horitzó moral que un guàrdia civil?


Roses deixa sobre la taula la creació del protocol contra agressions sexistes\nEl Ple de Roses, reunit en sessió ordinària, va acordar deixar sobre la taula, la creació del protocol contra agressions sexistes. Proposta presentada pel grup d'ERC, que no es va arribar a debatre per decisió de la junta de portaveus.\nUn dels punts més destacats del ple ordinari del mes de febrer, celebrat la nit d’aquest dimarts a l’Ajuntament de Roses, va ser la moció que va presentar el grup municipal d’ERC, per a la creació d’un protocol contra les agressions sexistes. Moció que no es va arribar a debatre, i que es va deixar a sobre de la taula per decisió de la junta de portaveus.\nDes d’ERC creuen que les mesures que es plantejaven en el text, signifiquen un pas endavant en la lluita, la conscienciació i la prevenció de conductes sexistes en les festes i grans esdeveniments d’oci que es celebrin al municipi. Per aquest motiu estan disposats a arribar a un consens amb els diferents grups perquè es pugui aprovar més endavant.\nUn cop acabada l’exposició que va fer ERC, l’alcaldessa de Roses va prendre la paraula per explicar el motiu pel qual la junta de portaveus, reunida el mateix dimarts al matí, va decidir que la moció no es debatés i es deixés sobre la taula.\nSi aquesta va quedar sobre la taula, la moció que si que es va aprovar, també presentada pel grup d’ERC, va ser la referent a la instal·lació de minideixalleries a diferents punts del municipi, tot i que amb alguna petita diferència en el redactat inicial.\nMés en aquesta categoria: « El regidor de Festes de Roses valora amb un 7 sobre 10 al Carnaval d’enguany Roses acollirà aquest cap de setmana la primera Crono Extrem de BTT »


La Cursa solidària de la UAB torna el diumenge, 15 de desembre - Universitat Autònoma de Barcelona - UAB Barcelona\nGràcies als participants en la Cursa durant els set anys que s'ha fet s'han aportat gairebé 100.000 euros a la investigació en les malalties a les quals s'ha dedicat La Marató de TV3.\nLa Universitat Autònoma de Barcelona, en col.laboració amb l'Ajuntament de Cerdanyola, organitza el diumenge,15 de desembre, la vuitena edició de la Cursa solidària UAB en suport a La Marató de TV3. Al llarg de les set edicions anteriors d'aquesta cursa s'han recollit 96.000 euros per a La Marató de TV3, amb una participació mitjana en cada edició al voltant de 2.000 persones. Concretament, l’any passat es van recaptar 18.500 euros. Aquest any les donacions es destinaran a la investigació en malalties minoritàries.\nA part de corrent o caminant, també es pot participar a la Cursa com a voluntari, donant suport en les tasques d'organització i de logística. És per això que des de la Fundació Autònoma Solidaria (FAS), coordinador d'aquest àmbit, es demana un any més, que estudiants, PAS o PDI, puguin col.laborar-hi com a voluntaris.\nEs faran tres curses i una caminada a partir de les 10.30h del matí. Consistiran en una cursa de mobilitat reduïda de 480 metres; una cursa d’11,6 kilòmetres, que per primera vegada passarà pels carreres del centre de Cerdanyola del Vallès (recorregut que es pot veure a la imatge inferior); una carrera de 6,5 kilòmetres; i una caminada dels mateixos kilòmetres, que donarà la volta al Sincrotró, i també passarà per davant del centre tecnològic d’Applus+, el patrocinador principal de la cursa.\nRecuperació física amb estudiants voluntaris de Fisioteràpia\nLa sortida i arribada serà a la Vila Universitària i comptarà amb serveis addicionals com el servei de fisioteràpia, guarda-roba o avituallament líquid a l’arribada. El servei de fisioteràpia l'ofereixen estudiants de la UAB d'aquest àmbit, de forma gratuïta, i permeten la recuperació física dels participants després de les curses o caminada.\nPer tal de fer la cursa més festiva els participants podran anar disfressats i hi haurà premis per a les millors disfresses. S’hi podrà participar tant de manera individual com en grup (màxim de 5 persones). Es premiarà la disfressa individual “més original i divertida” i la disfressa grupal o “comparsa més compenetrada”. Abans de l’inici de la Cursa caldrà que els participants passin pel Punt d’Informació de la Fira d’Entitats per presentar la seva disfressa al jurat.\nMés informació:\tNo et perdis la Cursa de la UAB, solidaritza't amb la Marató de TV3


▷ ⭐Definició de milícia⭐ - Significat, Exemples i Sinònims\nelcorrector.cat » Definició de milícia\nDefinició de milícia\nA continuació pots veure La definició i diversos exemples de com utilitzar la paraula milícia, en aquesta col·lecció de correccions ortogràfiques pots veure com es pot usar en un context real aquest mot i fer servir un dels sinònims que et recomanem de la llista completa que trobaràs aquí també pots veure la seva Definició perquè et sigui molt més fàcil entendre què significa milícia.\nFemella del gall, més petita que el mascle, amb la cresta més curta i sense esperons.\nPersona covarda o excessivament poruga o espantadissa:\nSinònims de milícia\n¿Cóm es diu milícia en castellà? / ¿Cómo se escribre y se dice milicià en catalán?\nSi tens ganes de saber com s’escriu en castellà milícia has de entendre que la seva traducció és milicià pots trobar en la nostra lloc web més exemples en català perquè et sigui més simple contextualitzar-la en castellà.\nExemples de com utilitzar milícia\nQuan s’acostava la milícia, es sonava l’alarma.\nPer tant, no es permet la […] creació de cap milícia ni que aquestes tinguin armes.\nNo obstant això, teníem el suport de la municipalitat, que li […] havia demanat a la milícia que no intervingués.\n30. Per 2008 s’han consignat uns 30 milions d’jrivnia destinats a tasques de construcció i […] reparació en 35 centres especials de la milícia.\nAvui dia s’estima que s’ha enrolat a més de 300.000 […] nens en grups de milícia i exèrcits i se’ls […] ha forçat a portar armes.\nA la llum de l’anterior, la […] […] Comissió recomana la modificació de totes aquelles normes que permetin l’involucrament de la Milícia Va néixer nal Bolivariana en els aspectes de seguretat interna.\nTots tenen por tornar a casa seva […] perquè l’exèrcit i la milícia encara ronden en les […] zones rurals.\nLa Milícia Camperola encarna avui un principi […] transcendent: la defensa de la pròpia terra, de la nostra terra.\nUnitats de Milícia – Aquestes unitats […] són el contrari de les unitats d’Elite.\nSi ella no és a casa, vam tornar de nit, freqüentment amb 4 o 5 […] tractors plens de milícia o policia local, cada […] 1 carregant una llanterna gran.\nHa de quedar clar que fins ara Hezbollah s’ha resistit a la resolució 1559, i […] que no s’ha de permetre que la milícia tingui armes.\nEs va refugiar en el camp després que […] membres d’una milícia armada destruïssin […] casa.\nEn aquest sentit, Guatemala exhorta al Govern del Líban a extremar els seus esforços per […] aconseguir que com més aviat s’alliberi de manera incondicional als dos […] soldats israelians capturats per la milícia de Hezbollah.\nQuan era a la milícia, vaig participar en diversos […] programes de tutoria.\nLa milícia segueix activa, especialment […] a la regió meridional i central de Somàlia.\nEs va denunciar un cas de brutalitat policial a Mingacevir, […] on hi ha una milícia separada.\nUns altres creuen que només confereix a cada un dels estats el […] dret de tenir la seva pròpia milícia.\nAquests números han […] augmentat ara que aquesta milícia és part de Hizbul Islam.\nEn lloc de […] tenir por que la milícia els segresti o els […] obligui a prendre les armes, les nenes i els nens estan omplint les aules.\nEs va assabentar que […] diversos membres de la milícia falangista participants […] en la matança de Sabra i Xatila havien estat atacats […] i assassinats per altres grups, inclosos Fatah i Hezbollah.\nPerò no només això, també va ser […] el financer de la milícia a l’hotel les Américas, […] on residia la cèl·lula des del 14 d’abril.\nReclutament forçós: es considera desaparició forçada un […] reclutament forçós i posteriorment desmentit en les files d’un […] exèrcit nacional o una milícia recolzada pel govern.\nEls camps eren vigilats per la policia política croata i […] el personal de la milícia Ustaša, que era la […] organització paramilitar del moviment Ustaša.\nEl mateix Boyah va admetre públicament que […] estava al comandament d’una milícia marítima integrada […] per uns 500 pirates.\nLes forces suposadament responsables van ser descrites […] com a membres de la Milícia Falangista, l’Exèrcit […] libanès o les seves forces de seguretat.


El proper dia 8 de novembre a les 5 de la tarda tindrà lloc la primera trobada cultural-musical que es farà a l'església romànica de Vinyoles amb la presència dels Graelles i Timbalers de la ciutat de Vic i el duet Pepèric.\nUna activitat organitzada per ASC Voltreganès: Què shi pot fer i amb el suport de Patronat d'estudis Osonencs\nLlegeix més:\tPrimera trobada Cultural-Musical\nFem-ho entre tots\nQueda oberta la convocatòria a totes les activitats culturals per tal de poder programar les activitats previstes a l'Església Romànica de Vinyoles per aquesta temporada 2015-2016.\nLes entitats o persones interessades podeu presentar la vostra sol·licitud o fer la vostre aportació per millorar la oferta a:\nASC del voltreganès: Què s'hi pot fer\nC/ passatge Comptes la Cambra 3\nVinyoles (les masies de Voltragà)\n8 de novembre: concert i cantada popular\nDesembre: Cantada de nadales\nGener: Exposició de pintura\nFebrer: Recital de poesia\nMarç: Recital escola de música\nAbril: Exposició fotogràfica\nLlegeix més:\tFem-ho entre tots\nPer tal d'aconseguir una activitat puntual i turística per a la oferta de conèixer la nostra petjada del romànic a Vinyoles, i la història de Mossèn Cinto Verdaguer, aquest estiu hem organitzat un concert a l'església de Vinyoles amb el grup PEPERIC. Aquest concert va ser gravat i s'aprofitarà per fer un espot publicitari. A continuació en podeu veure algunes fotos.\nLlegeix més:\tEspot 2015\nActes del dissabte dia 29 d’agost\nEl passat dissabte 29 d'agost , l’ANC va organitzar la caminada popular al Castell de Voltregà en el marc de la festa major de Sant Hipòlit.\nLa sortida a les 8,45 i vam pujar fins a la Cabanya del Rabionet on van fer “l'aixecada de l'ase” i es va alçar una estelada;\nMés tard al Castell de Voltregà s'hi va llegir un manifest i es va fer un concert el grup PEPÈRIC i es va acabar la jornada amb un dinar.\nA la tarda i seguint amb els actes de la festa major de Sant Hipòlit es va fer la exposició de pintura a càrrec de Maria Carme Serrat, Toni Hidalgo i Gerard Serrat. Aquesta exposició ha estat oberta al public fins el dia 7 de setembre a la sala d'actes de l'Ateneu de Sant Hipòlit de Voltregà.\nA continuació en podeu veure unes fotografies:\nLlegeix més:\tActes del dissabte dia 29 d’agost\nVisita Agost 2015\nEl dia 6 d'agost hem tingut la satisfacció de poder compartir el matí amb un grup de gent dels voltants del Monseny, visitant la Casa Museu del Voltreganès i fent la ruta de Verdaguer per Vinyoles\nLlegeix més:\tVisita Agost 2015\nVisita al Centre Josep Roqué\nTemps ha i suara\nVisita de mig dia a Vinyoles


Two-Bedroom Holiday Home Lilledalsvej 05 Store Heddinge Dinamarca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nTwo-Bedroom Holiday Home Lilledalsvej 05Store Heddinge, Store Heddinge, Dinamarca - Veure al mapaTwo-Bedroom Holiday Home Lilledalsvej 05Veure més fotosVeure més fotosVeure totes les 25 fotosVeure al mapaParticularitats que li encantaranjardíaparcament de cotxes\nSobre l'allotjamentDescripcióTant si es tracta d'un viatge de plaer com si és de negocis, Two-Bedroom Holiday Home Lilledalsvej 05 és una elecció d'allotjament magnífica quan visiten Store Heddinge. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Two-Bedroom Holiday Home Lilledalsvej 05 és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aparell de televisió, forn microones, renta vaixelles, rentadora a cada habitació. L'hotel ofereix una excelent varietat d'instal.lacions d'oci, incloent jardí. Gaudeixi d'incomparable serveis i d'una localització de prestigi a Two-Bedroom Holiday Home Lilledalsvej 05.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sejardí Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióempolles d'aigua de cortesiarentadoracalefaccióforn microonesrenta vaixellesMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. Sol og Strand t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.Mostrar més\nAllotjaments a Store Heddinge


Castelló, al capdavant en polítiques de Participació Ciutadana i Transparència - VilaWeb\nCastelló, al capdavant en polítiques de Participació Ciutadana i Transparència\nGarcía celebra que “el reconeixement de la Conselleria perquè vol dir que som un exemple pel que fa a Participació Ciutadana i Transparència al País Valencià”\nLa Conselleria de Transparència, Responsabilitat Social, Participació i Cooperació ha situat les polítiques de Participació de l’Ajuntament de Castelló en el tercer lloc de la Comunitat Valenciana en la resolució de subvencions destinades al foment local de la participació ciutadana, transparència i accés a la informació pública. ‘Després del reconeixement a l’Escola de Participació com a exemple de Participació en l’àmbit del País Valencià al ‘Manual: Gobernanza Participativa Local’ de la Federació Valenciana de Municipis i Províncies, ens congratula que de nou es reconega el treball de l’àrea de Participació Ciutadana per apropar l’administració a la ciutadania’, defensa Francesc Mezquita, regidor de l’àrea.\nLa Conselleria, a través d’aquestes subvencions també reconeix el treball de l’Ajuntament en l’àrea de Transparència, i la situa en el cinqué lloc en municipis de més de 5000 habitants. El regidor de l’àrea de Transparència i Bon Govern, Ignasi Garcia, celebra: ‘De nou som exemple de Transparència. L’Ajuntament de Castelló va rebre el “Segell Infoparticipa’, un guardó de qualitat per la transparència de la pàgina web i les polítiques de participació ciutadana que es porten a terme en el consistori’. ‘Una vegada més estem orgullosos de poder dir que som un exemple de participació ciutadana i transparència al País Valencià’, conclou.


AVVCELM: XERRADA UN TAST D'HIPNOSI\nXERRADA UN TAST D'HIPNOSI\nLa xerrada, que va comptar amb una trentena d'assistents, va començar amb un tast d'hipnosi a càrrec de la psicòloga Conxita López i va acabar amb la hipnosi aplicada a l'anestesiologia a càrrec de la Dra.Àngels Camps.\nConxita López davant d'un public atent a les seves explicacions\nLa Dra. Àngels Camps durant la seva intervenció.\nUN TAST DE HIPNOSI\nQuè és la hipnosi i la autohipnosi\nCreences falses sobre la hipnosi\nPer a què serveix la hipnosi\nAutohipnosi, com puc aplicar-me-la\nCom ho ha viscut la Conxita López\nEm va agradar poder compartir amb tots vosaltres una tarda, la manera informal i amigable de la sessió, ajuda a relaxar i treure neguit al que representa sempre un "parlar en públic".\nEls i les assistents persones educades i cordials que en cap moment em van fer sentir incòmode.\nD'altra banda, el fet de compartir la sessió amb una doctora em va donar una altre visió de la hipnosi amb la qual no estava familiaritzada i ho vaig trobar interessant i enriquidor així que de totes totes ... repetiria\nHIPNOSI EN ANESTESIOLOGIA\nL’anestesiologia és una especialitat cada vegada més tècnica que tracta pacients adormits la major part del temps. Però tot el procés quirúrgic provoca un estat d’ansietat amb una focalització negativa que no ajuda al procés curatiu ja que l’ esperit i la voluntat de curació és de gran ajut en aquest procés .\nLa hipnosi que ja es va començar a practicar amb fins curatius al segle XVIII ha estat menyspreada i desprestigiada durant més d’un segle per la connotació de pèrdua de voluntat associada als espectacles de circ. Tot i així tan Sigmund Freud com Milton Ericsson la van aplicar d’una manera espectacular en els traumes psicològics. A l’actualitat cada vegada hi ha més metges que l’utilitzen com ajut en molts processos més o menys dolorosos però que causen gran ansietat com pot ser parts, reducció de fractures, migranyes, colon irritable, obesitat, tabaquisme, membre fantasma, cures pal·liatives, dolor crònic o cures de dentista.\nLa hipnosi és un estat de consciència modificat que s’acompanya d’un estat particular d’atenció favorable al canvi de pensaments o percepcions. Es provoca un estat de dissociació focalitzant l’ atenció en una situació de confort. Són processos habituals a la vida corrent. Quan un va conduint pensant intensament en una cosa s’arriba al lloc sense haver estat conscient de per on s’ha passat o quan llegim un llibre o veiem una pel·lícula que ens capta molt l’atenció no ens adonem de coses que puguin estat passant al nostre voltant. Al llarg de la història també els èxtasis religiosos i cerimònies xamàniques són processos hipnòtics.\nEn la hipnosi mèdica hi ha tres requisits:\n• El pacient ha de voler ser hipnotitzat\n• El pacient ha de tenir confiança en el terapeuta\n• El pacient mai farà en estat hipnòtic allò que no faria en plena consciència\nHi ha una sèrie d’eines terapèutiques per ajudar al procés hipnòtic:\nHabitualment s’ utilitza la hipnosi conversacional fora de parafernàlies de divans… El pacient s’asseu en una cadira còmode i se’l invita a relaxar-se. És important el to de veu, el llenguatge no verbal: mirades, expressions de la cara, somriures, posició del cos per crear empatia amb el pacient. Escoltar-lo d’una manera activa fen-lo sentir actor de la seva pròpia curació. Es pot utilitzar fins i tot l’humor per desconcertar. La respiració compassada i profunda produeix també relaxació i benestar. S’invita a imaginar un lloc de seguretat on es senti a gust, dissociant -lo de la situació actual estressant. Quant s’arriba a aquest estat d’ hipnosi que es reconeix perquè el pacient respira d’una manera rítmica, lenta i té una mirada característica és quan el terapeuta aprofita per introduir missatges de canvi o confort ja que és quan el pacient està més receptiu, amb més capacitat de suggestió.\nEn anestesiologia es busca separar al pacient de la realitat ambiental per submergir-lo en un estat suggerit per la imaginació amb el fi de procurar-li un estat de sedació, ansiolític o analgèsia. L’anestesista li facilita acompanyant-lo en aquest viatge guiant-lo en el recorregut i creant un vincle positiu tan pel pacient com per l’anestesiòleg.\nTot i que al nostre país es una pràctica totalment desconeguda en aquest àmbit, en països con França, Bèlgica o Suïssa és una tècnica habitual que és oferida en molts Serveis d’Anestesiologia.\nEn Anestesiologia es pot aplicar la hipnosi a la visita preanestèsica que pot ser molt útil per ensenyar-li tècniques d’autohipnosi que l’acompanyaran en totes les situacions del procés quirúrgic que causin ansietat. Quan el pacient arriba al quiròfan la hipnosi es pot utilitzar pels gestos poc dolorosos con les puncions venoses o peridurals i també pel acompanyament de totes les intervencions que es poden realitzar amb anestèsics locals i sedació substituint la sedació per l’acompanyament hipnòtic.\nLes intervencions que es poden realitzar amb hipnosis són:\n• Correcció cicatrius\n• Cirurgia plàstica: parpelles, líftings…\n• Pròtesis mamàries\n• Petits tumors mamaris\n• Lobectomies tiroïdees\n• Adenomes paratiroïdeos\n• Lligadura trompes\n• Hèrnies umbilicals o engonals\n• Neurocirurgia en malalt despert\nTambé es pot utilitzar en processos radiològics intervencionistes com col·locació de stents carotidis, aòrtics, cerebrals o pròtesis biliars.\nEvidentment per realitzar un acompanyament hipnòtic al quiròfan és important comptar amb un ambient relaxant sense crits, llums tènues, un equip entrenat i un cirurgià que col·labori amb gestos suaus i delicats.\nEn fi l’ús de la hipnosi per part de l’anestesiòleg permet la disminució de pre-medicació, la disminució del consum d’analgèsics, la disminució de l’ansietat, la disminució de les nàusees i vòmits postoperatoris i sobretot la sensació d’ experiència positiva.\nL’altre nit al casal de Valldoreix em vaig trobar amb un públic divers i entusiasta dins d’un comú interès pel tema de la hipnosi. Crec que vaig saber fer-me entendre i ho vaig comprovar en les múltiples matisacions i comentaris que em van dirigir- Més que preguntes van ser apreciacions sobre el que havia dit enriquint-ho amb al·lusions a la història (Sofrologia, Messmer…) o els possibles tipus d’intervencions terapèutiques de la hipnosi. Dins un .ambient amical semblava que ningú tenia pressa tot i l’hora que es va fer-se sense adonar-nos.\nPublicat per AVVCELM en 18:55


Puyal, l’últim desplaçament: la ‘road movie’ (Antoni Batista)\nPuyal, l’últim desplaçament: la ‘road movie’\nCrònica de l’última transmissió de Joaquim Maria Puyal per a Catalunya Ràdio lluny del Camp Nou\n5 min. València 06/08/2018 21:33\n651x366 Joaquim Maria Puyal narrant un partit de futbol del Barça des de la seva cabina de premsa al Camp Nou, en una imatge d’arxiu. / PERE VIRGILI Joaquim Maria Puyal narrant un partit de futbol del Barça des de la seva cabina de premsa al Camp Nou, en una imatge d’arxiu. / PERE VIRGILI\nEl 13 de maig, la Transmissió d’en Puyal, La TdP, va tenir per escenari l’Estadi Ciutat de València. Un partit que anava tan amunt i avall que s’hi van marcar nou gols: el Llevant va guanyar el Barça per 5 a 4. Era l’últim desplaçament de Joaquim Maria Puyal, la veu que ha fet sentir més que no pas escoltar el Barça; del doctor Puyal, acadèmic del català i de la comunicació; del mestre Puyal, d’una nissaga periodística de gran volada.\nL’últim desplaçament dona per a una road movie : anàvem en el seu cotxe i conduïa ell perquè sempre condueix ell, li agrada conduir i s’estima més el consell d’un bon copilot que el karaoke del navegador. Érem, doncs, pocs i pròxims, i podíem parlar de tot i de res, que és el millor de la conversa. En Quim corre, menys des que la limitació de la velocitat ha baixat als indicadors del colesterol, a major glòria de la indústria farmacèutica. En els temps pretèrits en què no calia passar l’analítica del radar, en Quim i jo havíem fet el viatge en cotxe de Barcelona a Bilbao en menys temps que tot el que s’esmerça a fer-lo en avió. També havíem fet un quilòmetre marxa enrere per autopista perquè, anant a tota pastilla, les sortides passaven de llarg. La infracció ha prescrit.\nEn Quim és amic dels seus amics, i ens ha ofert compartir molts altres desplaçaments en la road movie de la seva vida professional. Hem fet força San Mamés, Anoeta i Mendizorrotza. Passejàvem, estàvem amb polítics que ens contaven la història del seu país en les seves respectives primeres persones, naturalment ens cruspíem alguna estrella, i després en Puyal agafava el micròfon i explicava Euskadi bo i narrant el partit. Ho feia amb el rigor professional marca de la casa, però semblava que ho fes d’esma, perquè és capaç d’estudiar i analitzar com el doctor Puyal i de narrar-ho com en Quim, entrant al menjador de tantes cases. Aquesta enorme capacitat de divulgació de nivell la va lluir també quan feia televisió d’altíssima qualitat, demostrant que per aconseguir audiències no cal empastifar productes. A partir d’una cosa tan prosaica, a voltes garrula, com el futbol, ell ha dignificat el català mediàtic, ha fet classes de fair play en la màxima competició, i de geografia i història a compte dels adversaris.\nAbans del partit, amb hores per assossegar la digestió, un allipebre al peu de l’Albufera, la diada de l’assenyalada festa valenciana de la Mare de Déu dels Desemparats, la patrona de les Amparos i Empars, àlies la Geperudeta. Potser per la seva intercessió taumatúrgica el Barça va perdre l’únic partit de la temporada, però aquella estona d’aigües manses a can “ cañas y barro ” va ser excepcional. La sobretaula es va allargar i en Quim em va explicar que a la road movie de la seva vida tocava parabrisa més que retrovisor. El veig mirant cap endavant amb valentia, també en altres capítols de la seva vida.\nQuan el partit va estar dat i beneït per la patrona i per Emmanuel Boateng, la comitiva va pujar a la cabina de transmissions i vam seure al seu costat. Tot just tancava el seu quadern que, encara que sembli mentida, fa la funció d’ordinador sense sortir del paper: allà hi té manuscrites les dades que li poden caldre per adornar la intel·ligència amb algun detall del tipus quantes marranades ens ha fet l’àrbitre des que refila o que el botxí Boateng s’anotava el seu primer hat trick justament a costa del Barça campió de Lliga. Érem allà dalt fins que va arribar una mena de Brimo de la seguretat que ens va fer fora amb pèssima educació i alguna empenta, acompanyant-nos fins a la porta com si fos en qualitat de detinguts. A en Quim li va saber molt de greu, perquè ens tenia preparats uns auriculars per poder seguir el final d’aquella TdP històrica degustant l’espectacle impagable de veure’l retransmetre.\nMentre fèiem l’última passejada, comentava amb un punt de tristor com havia canviat el futbol des que ell havia començat, quan l’escena del desnonament era impensable, quan el tracte als camps era familiar, quan viatjaves amb els jugadors i podies accedir-hi amb naturalitat, quan el negoci encara no havia desnaturalitzat el joc. El joc!\nEn aquelles coordenades d’espai i de temps vaig conèixer en Quim. Al vell camp d’Atotxa. Jo feia cua per comprar una entrada, ell em va agafar, li va dir al porter que era un company seu i gairebé vaig entrar amb reverència. Quan van arribar els grisos, l’afició cantava una vella tonada de sidreria: “ Que se vayan, se vayan, se vayan.../ Que se vayan y no vuelvan más ”. No ens havíem vist mai, però sabíem algunes coses de les nostres lletres petites més enllà de ser col·legues. Ell sabia que jo sabia de la seva col·laboració arriscada en la difusió de la premsa clandestina. Era quan començava a tenir notorietat en les primeres col·laboracions a l’espai esportiu nocturn de la Cadena SER, i això podia ser un factor dissuasori de sospites policíaques. Transportava aquella premsa proscrita al maleter del seu cotxe.\nEvidentment, conduint ell, com en tota la road movie de la seva vida.


Llibre blanc per a les cooperatives d’alumnes | Nexe\nMarc metodològic cooperatives d'alumnes\nLlibre blanc per a les cooperatives d’alumnes\nLa Federació de Cooperatives d'Ensenyament Catalunya-EscolesCoop presenta l’esquema metodològic que ha de permetre a escoles i instituts promoure entre l’alumnat iniciatives basades en l’economia social i solidària.\nConvertir l’escola cooperativa en un actor de primer ordre per a la consecució d’una societat democràtica, participativa i compresa amb l’entorn social. Sobre aquest teló de fons, la Federació de Cooperatives d'Ensenyament de Catalunya-EscolesCoop, ha elaborat una guia de referència adreçada als docents que vulguin impulsar cooperatives entre l’alumnat dels seus centres i acompanyar-los en aquesta realitat d’acord amb els principis transformadors de l’economia social i solidària.\nEl marc metodològic, que es va presentar el passat 1 de juliol coincidint amb la setmana d’accions pel Dia Internacional de les Cooperatives (3 de juliol), traça l’estratègia mitjançant la qual els equips educatius poden oferir les eines per tal que les cooperatives d’alumnes reuneixin els principis de la gestió democràtica i participativa, l’orientació a les necessitats humanes i el compromís amb la comunitat. I això, a la pràctica, implica cedir el protagonisme a l’alumnat, que aquest integri les diferents competències, adquireixi una reflexió crítica del món i, a través del coneixement i la materialització de projectes, desenvolupi les competències bàsiques per a la seva vida i futur professional seguint els principis de l’economia alternativa.\nLa guia vol ser una eina perquè els nois i noies desenvolupin, de la mà del professorat, altres maneres d’orientar l’emprenedoria\nGràcies a aquesta guia, doncs, els centres educatius poden ser un motor perquè els nois i noies desenvolupin, de la mà del professorat, altres maneres d’orientar l’emprenedoria. “El seu futur professional dependrà més d’ells i de poder compartir un projecte amb altres persones que no pas d’un tercer –empresa o administració– que els doni feina”, asseguren des d’EscolesCoop. A partir d’aquesta consideració, el marc metodològic aspira a ser el material a través del qual els alumnes treballin les competències emprenedores a fi que els models alternatius que realitzin posin les persones -i no el capital- en el centre.\nEl document, redactat per docents de diferents escoles cooperatives, fa una cartografia de què significa el cooperativisme en l’àmbit escolar, com s’articulen aquests projectes, els estatuts amb què es regeixen, com funcionen a l’hora d’adoptar i implementar els seus objectius, la manera amb què avaluen el seu impacte i quin retorn obtenen de la seva activitat.\nAl fil d’això, la guia extreu elements de l’experiència que tenen lloc als següents centres del país: Escola Guinardó de Barcelona, Escola Petit Món Felisa Bastida de Castelldefels, Escola Sant Gervasi de Mollet del Vallès, Nou Patufet de Barcelona, Creixen-Escola Cultura Pràctica de Terrassa, Escola El Cim de Terrassa, Escola Tecnos de Terrassa i Escola Gravi de Barcelona.\nFruit d’aquest treball, EscolesCoop aspira a incentivar la creació de noves cooperatives entre l’alumnat, conscient que “són una estratègia que ens permet treballar una visió crítica del món, el paper que podem tenir com a ciutadania activa i contribuir a la transformació social”.


Prop de 2000 participants a la XIX Marxa dels Castells\nLa Segarra celebra uns dels esdeveniments més importants del calendari on hi pren part gent d’arreu de Catalunya\nLa Segarra celebra una nova edició d’un dels certàmens més arrelats a la comarca: La Marxa dels Castells. Enguany es celebra la 19ena edició i compta amb gairebé 2000 participants que, corren o caminant, recorren els 54km d’aquesta marxa que transcorre per alguns dels castells més emblemàtics del territori com són el de Florejacs, Les Pallargues o l’Aranyó. Com cada any aquesta celebració compta amb gent vinguda d’arreu de Catalunya, atreta sobretot pel bon ambient i els paisatges segarrencs.\nAls avituallaments el moviment ha començat a última hora de la matinada per tal de que corredors i caminants no decaiguin. 250 voluntaris han estat al capdavant d’aquestes tasques.\nEnguany la Marxa dels Castells comença i acaba a Guissona, ofereix 650 metres de desnivell positiu i compta amb un total de 7 avituallaments a Florejacs, les Pallargues, l’Aranyó, Cervera, Castellnou d’Oluges, el Llor i Guissona. Els centres excursionistes de Cervera i Guissona són els organitzadors d’aquesta jornada.


Jennifer Bricker va néixer sense cames i els seus pares biològics la van abandonar. Va ser llavors quan va ser adoptada per Sharon i Gerald Bricker, que es van decidir a tenir cura i tractar-la igual que a la resta dels seus fills. Li van dir que les úniques paraules que no estaven permeses era "no puc". Mireu el vídeo i descobrireu el que va passar...\nEls nous pares de la nena la van acollir a la seva llar d'Illinois, on va ser educada tradicionalment amb la única premissa de no dir mai "no puc".\nI així va ser, Jennifer des de molt petita es va proposar ser gimnasta, una cosa que per a una persona amb discapacitat es converteix en un repte de gran envergadura.\nPoc temps després, els seus pares van decidir comprar un llit elàstic perquè la nena pogués entrenar cada dia i així aconseguir millorar les seves acrobàcies. Gràcies a això, va començar a competir en tornejos locals i estatals guanyant la majoria d'ells.\nD'aquesta manera, va passar a ser una promesa de l'esport paralímpic i una competidora molt forta dins i fora de la seva categoria. Bàsquet, beisbol i altres esports no es van resistir a la carrera d'aquesta noia tant perseverant.\nQuan Jennifer es va veure prou forta va decidir preguntar als seus pares sobre el seu passat. Per a la seva sorpresa, va descobrir que no només Domenique Moceanu havia estat el seu gran ídol de la infància en el món de la gimnàstica, sinó que també es tractava de la seva germana.\nAviat va iniciar tràmits per a conèixer-la en persona. Jennifer li va explicar tot el que des de petita havia aconseguit amb la seva discapacitat. "Té aquesta actitud de perseverar en la vida vencent cada obstacle", afirma Moceanu.\nActualment, Jennifer viu i treballa a Hollywood. És acròbata al Centre Lincoln de Nova York amb professionals i famosos cantants. Es tracta d'un veritable exemple de persona que ha aconseguit arribar a tot el que s'ha proposat.


allloro 10 juny 2012\nExpliqueu-vos: És molt important explicar amb detall tota la informació clínica del vostre cas: què us passa, des de quan, on sentiu les molèsties o dolor, quina medicació preneu o si patiu alguna al·lèrgia. Podeu fer una llista de tots els medicaments que preneu per avisar el vostre metge o metgessa i el vostre farmacèutic sobre tot el que preneu o sobre qualsevol al·lèrgia als medicaments que pugueu tenir. No tingueu vergonya de comentar qualsevol aspecte relacionat amb la vostra consulta. Lliureu les proves que tingueu (anàlisis, radiografies, tomografies computades o TC, etc.) o els informes de les proves. El metge o metgessa necessita conèixer tots els vostres hàbits: si fumeu, preneu drogues, teniu un ofici de risc per a la vostra salut, etc. Recordeu: la informació és seguretat.Pregunteu: No dubteu de preguntar tot el que no sapigueu o no conegueu de la vostra malaltia: els símptomes, l’aplicació i durada dels tractaments, l’evolució de la malaltia, les possibles complicacions, etc. Parleu amb el vostre metge o metgessa fins a assegurar-vos d’entendre perfectament totes les seves respostes.\nInformeu-vos: Escolteu amb atenció tota la informació que us ofereixen el metge o metgessa i el personal sanitari. No doneu mai res per segur. La vostra participació activa és molt valuosa en la presa de decisions dels professionals de la salut que us atenen. Penseu, per exemple, en el tipus de medicació que pugueu necessitar. Cal que informeu abans de les al·lèrgies que patiu o d’aquells fàrmacs que ja preneu per evitar possibles esdeveniments adversos. També convé estar ben informats sobre els símptomes que solen aparèixer en el cas de reacció a algun medicament o prova i, si passa, fer-ho saber als professionals de la salut que fan el seguiment de la vostra malaltia.\nAssegureu-vos: És important comprovar que preneu el tractament prescrit de la manera correcta. Si no enteneu una prescripció, quan o com heu de prendre un medicament, o teniu qualsevol altre dubte, pregunteu fins a tenir-ho ben clar. Si us han fet proves mèdiques, consulteu quan i de quina manera rebreu els resultats.\nBusqueu suport: Un familiar o persona de confiança us pot ajudar a tenir una assistència més segura i entenedora. Aquesta companyia és recomanable a l’hora de fer preguntes, entendre millor les explicacions o facilitar informació als professionals de la salut que us atenen. Si després de la visita al metge o metgessa, us queden dubtes referents al diagnòstic o tractament, demaneu més explicacions.


Classes o tipus d’olis d’oliva, - Molí de la Vall Major\nYou are here: Home › ca › Oli d'Oliva Verge Extra › Classes o tipus d'olis d'oliva\nL’oli d’oliva verge és aquell obtingut de la rompuda de les olives. La seva classificació dependrà del fet d’acomplir o no els criteris de qualitat de la seva categoria.\nL’oli d’oliva Verge és el resultat de la rompuda de les olives. És l’oli d’oliva verge el que és analitzat per a poder confirmar la seva qualitat de VERGE, o si la seva qualitat és superior, (VERGE EXTRA) o bé, descartar-lo per al consum.\nÍndex de peròxids mEq O2/Kg.\nOli d'oliva Verge Extra és l’oli d’oliva per excel•lència. És la màxima qualitat que pot adquirir l’oli d’oliva verge en qualsevol de les varietats d’oliva.\nOli d'oliva Llampant\nDe vegades, degut a condicions climàtiques desfavorables o deficiències en el procés d’elaboració, Els olis d’oliva verges presenten un elevat grau d’acidesa o un sabor o bé aroma defectuosos. No acompleixen amb els criteris de qualitat establerts per a la seva categoria (Oli d’oliva verge o verge extra) i per tant, en aquestes condicions, no es consideren aptes per al consum.\nEl grau d’acidesa és superior a 2º\nL’oli d’oliva llampant ha de passar per un procés de refinament (procés fisicoquímic) per a corregir els seus defectes. Gràcies a aquest procés, el grau d’acidesa es redueix i el sabor i/o aroma defectuosos, s’eliminen.\n*Totes les classes d’oli d’oliva tenen criteris de puresa.\n*Per a més informació consultar els PDF al marge (resum del REGLAMENT (CEE) Núm. 2568/91 DE LA COMISSIÓ d’11 de juliol de 1991 relatiu a les característiques dels olis d’oliva i dels olis de sansa d’oliva i sobre els seus mètodes d’anàlisis i modificat pel REGLAMENT (CE) Núm. 640/2008 DE LA COMISSIÓ de 4 de juliol de 2008


L'automobilística haurà de pagar una compensació, molt inferior a la que reclamava el demandant, per l'escàndol dels motors trucats\nIrene Vaqué Reig 27/07/2021 - 22.05 Actualitzat 28/07/2021 - 08.08\nEl Tribunal Suprem fa responsable Volkswagen Espanya del Dieselgate i obliga l'automobilística alemanya a indemnitzar un afectat per danys morals, tot i que no hi veu estafa ni perjudici econòmic.\nTot i la victòria, la compensació serà de 500 euros més interessos, una xifra molt per sota dels més de 17.000 que demanava el perjudicat.\nEl denunciant va portar el cas a la justícia el 2016, un any després que esclatés l'escàndol. Als Estats Units es va descobrir que el Grup Volkswagen havia instal·lat un programa informàtic als motors dièsel EA189 que alterava a la baixa les emissions contaminants del vehicle que se sotmetia a una inspecció a laboratori.\nEl comprador havia adquirit un Audi A3 el 2008 en un concessionari oficial, un cotxe amb un motor EA189, per un valor de 37.920 euros.\nAnys més tard, el setembre de 2015, Volskwagen va admetre públicament el frau i va assumir la responsabilitat de la manipulació de les emissions.\nVa ser després, el maig de 2016, quan el comprador va denunciar tant el concessionari com la distribuïdora Volkswagen Audi Espanya.\nA la denúncia demanava la nul·litat del contracte de compravenda o la resolució per incompliment. I reclamava 11.376 euros per danys morals, 6.644,17 per interessos i despeses de finançament, i 15.020,12 com a indemnització pels danys i perjudicis causats per la depreciació del valor del vehicle.\nEl denunciant va adquirir un Audi molt abans de l'esclat del Dieselgate (Europa Press)\nEl Suprem veu dany moral en el Dieselgate\nTant el jutjat de primera instància de Leganés com l'Audiència Provincial de Madrid van desestimar la demanda.\nEl comprador va decidir elevar el cas al Suprem, que ara ha establert que el demandant va patir "un dany moral consistent en la incertesa i el desassossec" fruit de les conseqüències de l'escàndol.\n"El dany moral ve causat no tant perquè els nivells reals d'emissions contaminants siguin superiors a determinats límits, com per la incertesa i el desassossec derivat del descobriment, en el context d'un greu escàndol en l'opinió pública, que el vehicle comprat incorporava un dispositiu il·legal (...) amb conseqüències incertes."\nEntre aquestes, cita possibles penalitzacions fiscals o restriccions en l'accés a determinades zones urbanes.\nEls jutges argumenten que tenen en compte "la importància" que té per a un comprador d'automòbil "tenir la seguretat que no es veurà privat, encara que sigui temporalment, del seu ús" o de la possible restricció "en determinades àrees".\nLa sala considera intencionat l'incompliment de contracte part part de la distribuïdora, Volkswagen, i entén que ha d'assumir "tots els danys i perjudicis derivats, inclosos els morals".\nPer això dona la raó parcialment al demanant i condemna l'automobilística a pagar-li 500 euros més interessos des de la data de la sentència, perquè conclouen que la quantitat reclamada era "manifestament desproporcionada".\nEn canvi, desestima la demanda contra el concessionari perquè entén que no estava al cas de la manipulació informàtica.\nEl Suprem entén que la distribuïdora assumeix a Espanya la responsabilitat de la seva matriu, perquè estava participada al 100% indirectament per l'empresa alemanya i, a més, havia enviat una carta als clients en què reconeixia la incidència i els oferia solucionar-la a través dels serveis oficials.\nUna sentència "agredolça"\nLuis López Pardo, soci del despatx Sammos Legal i de l'Agrupació d'Afectats per Volkswagen, ha qualificat d'"agredolça" la sentència perquè només reconeix els danys morals i amb una compensació "irrisòria davant d'una fabricant de talla mundial com és Volkswagen".\nLópez Pardo diu que altres indemnitzacions fixades en altres països han sigut "milionàries".\nA Alemanya, Volkswagen va assumir la responsabilitat i es van establir compensacions de 830 milions pel Dieselgate després d'un pacte entre l'automobilística i la Federació d'Organitzacions de Consumidors Alemanyes, que representava 440.000 clients.\nL'advocat també destaca que pocs afectats a Espanya han denunciat els fets. Es calcula que són uns 700.000 en total i que només un 10% han recorregut a la justícia.\nUn jutjat mercantil de Madrid va condemnar la filial de Volkswagen a pagar 16 milions als afectats, que van presentar una demanda col·lectiva a través de l'OCU. Volkswagen, però, va recórrer contra la sentència. També està pendent del Suprem una acció penal per estafa i delicte contra el medi ambient, entre d'altres.\nJudicial Mobilitat Medi ambient\nEl Suprem reconeix una indemnització de 500 euros a un afectat pel Dieselgate de Volkswagen


L’app Horta a demanda incrementa el nombre d’usuaris el 2020 — Regidories d’Urbanisme, Mobilitat, Vialitat, Trànsit i Horta i d’Habitatge i Transició Ecològica – La Paeria – Ajuntament de Lleida\nEt trobes a:Inici/Mobilitat Vialitat Trànsit i Horta/Notícies/L’app Horta a demanda incrementa el nombre d’usuaris el 2020\nEl servei de transport urbà ha estat pioner en la implementació de datàfons, mesura de protecció que es va aplicar pel covid-19. El 2020 s’ha reduït a la meitat el nombre de viatgers pel coronavirus, amb 3.341.387, sent la línia 7, Costa Magraners-Av St Pere, la més utilitzada, amb quasi un 30% del total. L’índex de satisfacció és alt, amb un 80% dels usuaris que el qualifiquen entre notable i excel·lent, segons l’enquesta de 2019, ja que la pandèmia ha impedit realitzar-la l’any passat.\nData publicació: Dimecres 13, gener del 2021\nEl servei a demanda a l’Horta ha incrementat el 2020 el nombre de persones usuàries. N’ha registrat 2.374, quan el 2019 van ser 1.294 (es va posar en marxa al maig '19). Malgrat que el servei també es va veure afectat per la pandèmia del coronavirus, els veïns i les veïnes de l’Horta han utilitzat aquest servei per fer el seus desplaçaments a la ciutat i 'és una eina que està funcionant molt bé'. Aquest és un dels punts que ha destacat el regidor de Mobilitat, Vialitat, Trànsit i Horta, Joan Ramon Castro, després de la Comissió de seguiment del servei de transport urbà de viatgers, que s’ha fet telemàtica, amb la participació del gerent d’Autobusos de Lleida, Carlos Soldevilla; dels representants del Comitè d’empresa; del director general de Moventis, Joan Jiménez, i dels representants dels grups municipals a la Paeria.\nEn les innovacions d’aquest 2020, Castro ha remarcat també la incorporació als busos urbans del servei de pagament TPV, datàfons, que va ser una de les mesures que es van implantar per protecció i seguretat, i mantenir així el distanciament entre conductors i viatgers. El pagament amb targeta de crèdit ha estat una mesura pionera a l’estat espanyol que ha despertat l’interès d’altres poblacions i que s’han posat en contacte amb l’Ajuntament per saber sobre el seu desenvolupament.\nEl regidor ha volgut agrair l’esforç dels treballadors/es de l’empresa en un moment complicat per a tothom, ja que han assumit la seva responsabilitat i han estat en contacte proper durant a pandèmia. Alhora, ha posat en valor la voluntat de l’empresa de treballar conjuntament, d’estar oberts a noves propostes i d’aportar mesures per a un bon servei.\nDescens de viatgers per la pandèmia\nEl regidor de Mobilitat ha confirmat el descens de viatgers aquest 2020 per la pandèmia. Han passat dels 6.542.414 el 2019 a 3.341.387 el 2019. És a dir, quasi s’han reduït a la meitat. Són especialment rellevants les dades dels mesos d’abril i maig, quan els viatgers van ser 35.139 i 73.205 respectivament, en comparació al 2019, quan van ser de 540.488 i 625.922 viatgers. En es dos primers mesos de l’any es van comptabilitzar xifres similars. La línia més utilitzada és la L-7, Costa de Magraners – Avinguda de Sant Pere (Secà), amb quasi un 30 % del total de persones usuàries (1.790.122).\nValoració amb un alt nivell de satisfacció\nL’índex de satisfacció global dels i les clients del servei és alt. El 80.2% li dona un notable o un excel·lent i obté una puntuació de 7,5 sobre 10. Això, segons el regidor, és un alt nivell de satisfacció, difícil de superar.\nPel que fa al perfil de la persona usuària del transport públic a Lleida, Castro ha exposat algunes dades com que el 64,6% són dones, un 27,8% són persones de menys de 25 anys, un 31,9% treballen per compte d’altri, un 28,9% són jubilades o pensionistes o que un 25,5% són estudiantat.\nValoració dels atributs del servei\nSobre la valoració dels atributs del servei, alguns dels aspectes que ha apuntat el regidor són que milloren 9 de 13 punts a valorar: freqüència de pas, seguretat en la conducció durant el trajecte, horaris de funcionament del servei, neteja dels autobusos, recorreguts adequats, comoditat dels autobusos, facilitat per la compra de títols de transport, temperatura adequada per a cada època de l’any i no sorolls molestos durant el viatge. Ha matisat, però, que els resultats són corresponents al 2019 -respecte el 2018-, ja que el 2020 no s’han pogut fer l’enquesta per la situació de covid.\nCategories: App Horta, Transport a demanda, App, Horta de Lleida, 2020, 2021, Horta


Ontinyent incrementa els salaris dels beneficiaris de “Avalem Joves” per equiparar-los als dels treballadors municipals | Valencia Extra\nOntinyent incrementa els salaris dels beneficiaris de “Avalem Joves” per equiparar-los als dels treballadors municipals\nL’alcalde d’Ontinyent, Jorge Rodríguez, ha rebut aquest matí en l’antic Saló de Plens als 46 joves contractats dins la iniciativa “Avalem Joves Plus”. Es tracta dels programes EMCUJU i EMPUJU, dotats amb fons europeus i autonòmics, dels quals el Consell destinarà a Ontinyent 721.000 euros i el consistori complementarà amb altres 223.000 euros per a equiparar les retribucions d’aquests beneficiaris a la resta de treballadors municipals, garantint unes condicions de treball el més dignes possible.\nEl primer edil, que acudia acompanyat dels regidors coordinadors de les diverses àrees municipals (Joan Sanchis, Jaime Peris, Juan Pablo Úbeda, Sayo Gandia i Óscar Borrell), animava als participants “a aprofitar una gran oportunitat per a formar-se i alhora contribuir a millorar la prestació de serveis a Ontinyent. Són contractes de característiques poc habituals en l’empresa privada per als joves, que suposen una aposta important per a l’administració”. Tots els contractats treballaran 37’5 hores setmanals durant 12 mesos. En funció de la qualificació professional del lloc de treball, els joves cobren entre 1072 i 1483 euros mensuals bruts, incloent l’aportació municipal.\nDels 46 joves contractats, 29 estan titulats, i d’aquests, 13 estaran destinats a funcions administrativa; els 16 restants faran funcions de tècnic/a juvenil, de turisme, treballador/a social, dinamitzador/a de coworking, tècnic/a de l’Oficina de l’Emprenedor, dinamitzador/a de el programa “Majors Actius”, del pla estratègic dels polígons, tècnics/as en participació ciutadana, en informàtica, comunicació, disseny gràfic, esports, educació, arquitectura tècnica i enginyeria tècnica industrial. A més, altres 17 joves no titulats faran funcions d’oficial i peó d’obra, pintors o capatassos forestals.\nAquest programa suposa un reforç a les accions municipals de foment de l’ocupació que han contribuït a reduir a Ontinyent l’atur jove en un 20% en els últims dos anys, triplicant així el 7% de reducció mitjana autonòmica, tal com confirmava el passat mes de juny el Director General del SERVEF, Enric Nomdedéu. Així, amb “Avalem Joves” accedeixen a un lloc de treball al voltant del 10% dels menors de 30 anys que es trobaven com a demandants d’ocupació en la ciutat.\nAmb aquest i el conjunt de programes engegats per les diferents administracions a Ontinyent, s’han creat 150 llocs de treball directes en la ciutat des de l’inici de la legislatura.


Es posa en marxa del PECT “Penedès Sostenible i Saludable” | Comunicació\nInici / Notícies / Es posa en marxa del PECT “Penedès Sostenible i Saludable”\nAquest dimarts ha tingut lloc l’acte de posada en marxa del Projecte d’Especialització i Competitivitat Territorial (PECT) “Penedès Sostenible i Saludable” amb la presència de l’Alcalde de Vilafranca, Pere Regull, dels tinents d’alcalde Joan Manel Montfort i Josep M. Martí, del president del Consell Comarcal de l’Alt Penedès, Xavier Lluch, del director general de l’INCAVI, Salvador Puig, del president de la DO Penedès, Josep M. Albet, i de representants de les entitats i empreses sòcies. El projecte té com objectiu que la producció alimentària al Penedès, especialment la vinícola, es faci de la forma més natural possible evitant al màxim la utilització de pesticides i altres substàncies químiques impulsant la innovació. Aquest actiu ha d’afavorir la bona comercialització dels productes penedesencs.\nEls PECT tenen el suport de la Unió Europea mitjançant els Fons FEDER i el PECT “Penedès Sostenible i Saludable” rep un ajut per un import de 800.000 euros.\nPer l’alcalde de Vilafranca Pere Regull és important que els fons europeus aposti per un projecte que va lligat a la qualitat del producte i al medi ambient. “L’objectiu final és que el Penedès esdevingui un territori amb menys contaminació per productes químics i més saludable. Això ha de redundar en una millor qualitat de l’aire i dels productes agroalimentaris del Penedès”, ha dit. Per l’alcalde, l’Europa del segle XXI va en aquesta línia. “Volem que el Penedès sigui un referent en la vinya i el vi saludables. Amb aquest segell el Penedès serà més competitiu al món i ens posicionarem per sobre d’altres DO. Si venem més, es crearan més llocs de treball i al Penedès podrem viure-hi millor”, afirmava Pere Regull.


Què diuen dels cursos de Tantàgora – Tantàgora\nEl còmic a Secundària amb Francesc Ruiz (novembre 2020)\nM’ha agradat moltíssim en Francesc. No hi ha dubte que té els coneixements artístics i teòrics sobre el còmic que ha fet possible gaudir d’unes sessions engrescadores i descobrir aspectes del còmic des de la base i espurna elemental d’aquest llenguatge fins a un tractament més complexe sense necessitat de ser un professional. a mi m’ha contagiat el seu activisme!\nRecomanaria aquest curs sense dubte a tot aquell que estigui interessat en aprofundir o entrar en contacte amb el còmic, treballi en biblioteques o instituts.\nPosa a punt la Biblioteca d'Aula amb Roser Ros (octubre 2020)\nPenso que tenen en molts coneixements i experiència. Saben compartir la seva passió per la literatura infantil. Amb aquest curs han presentat contes que no coneixia i hem pogut veure com es pot acompanyar en la pèrdua sense parlar d’emocions.\nHi he trobat punts de vista que m’han sorprès força i això sempre m’agrada.\nM’ha agradat molt la passió que les persones formadores transmeten pels llibres.


Apartment St.Nikola Varna Bulgària - Ofertes d'hotels amb els MILLORS DESCOMPTES EN LÍNIA\n2 Peter Enchev Str., Varna Centre, Varna, Bulgària, 9000 - Veure al mapa\nMés informació sobre Apartment St.Nikola\nApartment St.Nikola, ubicat a Varna Centre, Varna, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment St.Nikola, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix magatzem d'equipatge, habitació familiar, lloguer de cotxes, àrea de fumadors.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, escriptori, balcó/terrassa, aparell de televisió, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Apartment St.Nikola és una elecció inteligents per a viatgers a Varna, i ofereix una estada relaxant i sense molèsties.


La Colometa: Dorm Colomet, dorm\nDixit Colomet a les 19:15\nDeixa de queixar-te, collons, que la manca de son anava amb el pack.\nJo vaig passar tres anys de nits trencades... I encara ara, de tant en tant, sento el despertador màgic: PAPA, PIPI.\nD'acord amb el dr. Killdare. Menys queixar-se i menys penedir-se, que no som perfectes!\nHahahaha, aviat em tocarà a mi.\nTrobàvem a faltar que et queixessis Colomet ;-) No conec cap pare o mare que no pateixi problemes de son.\nRecordo amb tant carinyo aquells diumenges que els pares ens deixaven a la meva germana gran i a mi de ficar-nos al seu llit...\nEntenc que quan vas de cul amb la son ni pedagogies ni hòsties. Molts infants tenen permís papal per veure la tele o jugar a la play tota l'estona que vulguin quan es lleven. Única condició: no fer soroll i no despertar els pares!\nRondino, sí. És humà i tothom en té necessitat en algun moment! De fet parlo una mica en passat, ara les coses van una mica millor, Morfeu està de la nostra part.\nQuina enveja aquell company meu de feina que, amb l'experiència del primer, al segon als tres mesos ja el va fer dormir a la seva habitació i com una seda, tu. Per fer això cal decisió, i entendre que hi ha coses per les quals has de ser una mica "sargentu", i que això no té res a veure amb estimar més o menys al teu fill. L'homeòpata il·luminada i la separació van inhibir el "sargentu"...


Es requereix bon nivell d’anglès i… bon fetge | Gall de ferro 金雄鸡\n3 Respostes to “Es requereix bon nivell d’anglès i… bon fetge”\nMai 8, 2009 at 6:57 am\nsí, vaig viure l’experiència, i després vaig ser víctima d’una estafa. Prò tot i així, guardo un bon record d’aquell viatge.\nMai 8, 2009 at 7:20 am\nSi, cal vigilar amb les estafes, i no se si va ser el teu cas però no s’ha de firmar res en estat etílic.. XD,\nAra seriosament, molts d’aquest sopars ja estan preparats com una trampa. De tancar un tracte, si es possible, sempre cal pagar un cop rebut el servei (o si és inevitabe, primer una part i dp l’altra…).\nIgualment cada cop més empreses estrangeres s’atreveixen a denunciar fets d’aquest tipus, i si es poden reunir les proves suficients, els pleits solen acabar amb èxit. Però bé, com ja se sap, un pleit sigui a la Xina o a qualsevol lloc, sempre implica gastar temps i diners. Si la quantia no es molt gran, no sol valer la pena. Pensant en positiu sempre es una experiència que es guanya, de tot se n’aprèn…\nMai 9, 2009 at 3:41 am\nDoncs sí, va ser el meu cas, vaig fer un pagament amb targeta en un avançat estat etílic. La cosa estava elaborada, perquè portaven 2 dies marejant-me amunt i avall, dient i des-dient coses. Però vaig poder anular la targeta i no vaig perdre ni cinc (tret de les despeses del viatge, clar!). Ho vaig passar força malament la veritat. Encara que com et deia, quan hi penso ara ho recordo com una anècdota divertida.


Els quatre membres de la família Clutter viuen de l’agricultura, són treballadors i no tenen enemics coneguts. Viuen la seva rutina amb normalitat fins que, un dia, en Richard Eugene Hickock i en Perry Edward Smith assalten el seu ranxo, situat en un poble de Kansas, amb un ganivet i una escopeta a les mans. Els han explicat que, en aquella casa, hi trobarien una caixa forta amb deu mil dòlars o més. Després de regirar a fons tot el ranxo, no troben els diners. Els és igual. Monstruosament decideixen assassinar el pare, la mare i els dos fills de la família Clutter.\nEl 1959, tot fullejant un diari, Truman Capote va descobrir aquesta notícia. La violència amb què van ser assassinats els membres de la família va posar de manifest com de fràgil era el somni americà i va fer créixer el temor que qualsevol persona podia ser assassinada en qualsevol moment. El misteri d’aquest crim, l’aparent mancança de motius i la brutalitat van fer que Capote veiés una oportunitat perfecta per dur a terme allò que feia temps que perseguia i que, posteriorment, va batejar com a non-fiction novel (novel·la de no-ficció). Es tractava d’un gènere nou de l’època i que consistia a relatar una història real, fruit d’una recollida de dades meticulosa –va arribar a entrevistar-se amb els assassins-, per després manipular tot el material com si fos ficció.\nAl cap de cinc anys de treball exhaustiu, Capote va publicar el resultat de la seva recerca amb la novel·la A sang freda (1966). L’obra va ser molt ben rebuda i va consolidar l’exitosa trajectòria literària de l’autor.\nTot i això, Truman Capote va ser més que un simple escriptor. La seva figura va traspassar els límits de les pàgines dels llibres i va esdevenir una personalitat popular, excèntrica, a qui van convertir en una estrella mediàtica. I és que ho tenia tot per ser-ho. Era baixet, amb la cara quadrada. El seu caràcter era extravertit. Tenia la veu aguda i era molt amanerat. I tenia una fixació valuosíssima, una voluntat obsessiva: la d’interessar-se per les coses. Complia la dita de David Ogilvy de «If you want to be interesting, be interested». És a dir, «Si vols ser interessant, interessa’t».\nEn el llibre de How to Talk With Practically Anybody About Practically Anything (1970) de Barbara Walters, fa referència a aquesta fixació a mantenir l’interès i he volgut traduir-ne un fragment:\nTruman Capote té un do natural que el fa ser un gran convidat en un sopar: ell sempre està interessat en la persona amb qui parla. Per una banda, ell realment es fixa en la persona amb qui parla. La majoria de nosaltres només veu els contorns. Però Truman capta la textura de la pell, el to de veu, els detalls de la roba. [...] Una de les raons per les quals Truman sempre està interessat en la gent és perquè no es permet avorrir-se. Em va explicar que quan es troba amb algú que el fa avorrir, es pregunta: «Per què estic tan avorrit? Què passa amb aquesta persona que m'està fent badallar? Què hauria de fer aquesta persona que no ha fet? Què li falta perquè m’intrigui?». [...] En resum, Truman es capfica tant en esbrinar per què està avorrit que, al cap i a la fi, ja no està avorrit.\nSi Capote no s’hagués interessat per aquell assassinat que va descobrir en les pàgines d’un diari, el llibre A sang freda no s’hauria escrit mai. Hauria estat una autèntica llàstima. I suposo que això ens ensenya, en certa manera, que el petit i primer pas per assolir fites majors és l’interès. Obrir els ulls. Reconèixer l’entorn. Observar el detall. Interessar-se.


L’Ajuntament d’Alfafar, a través de la Regidoria de Joventut, ha convocat unes noves ajudes al transport públic per a joves estudiants residents en el municipi d’Alfafar. L’objectiu d’estes ajudes econòmiques és garantir una vertadera igualtat d’accés als estudis superiors, amb independència del lloc d’estudi, i alleujar l’impacte que estes despeses suposen en l’economia familiar.\nEstes ajudes estan dirigides a joves d’entre 16 i 35 anys, que cursen presencialment estudis universitaris de grau, enginyeria o màster, o cicles formatius de grau bàsic, mitjà o superior, o equivalent en ensenyaments artístics superiors, en un centre educatiu fora de la localitat d’Alfafar, durant el curs 2020/2021. Podran sol·licitar-la les persones que reunisquen els requisits que recullen les bases de la convocatòria.\nEsta convocatòria d’ajudes se suma a les iniciatives desenvolupades per l’Ajuntament d’Alfafar per a millorar la formació i capacitació tècnica de les i els joves, incrementant així les seues possibilitats de desenvolupament personal i la seua ocupabilitat.


Insectes reptants | Control de Plagues Girona | Anema Plagues\nEn el nostra clima les Paneroles estan formades per tres espècies:\nLes tres espècies s’alimenten de pràcticament qualsevol aliment podent viure amb molt poc aliment durant llargs períodes. Són animals que poden contaminar el nostre entorn i aliments amb bacteris, salmonel·la, virus, etc.\nGermànica(Blatella Germanica): Són de tamany petit i de color ros o daurat. Solen estar a llocs humits i amb presència d’aliment, típicament es troben en cuines, bars, lavabos, etc.\nAmericana(Periplaneta Americana): Són de gran tamany i de color marró fosc. Solen estar a llocs humits i també a subterranis. Tenen molta força i són hàbils trepadores.\nOriental(Blatta Orientalis): Són de gran tamany i de color negre. Solen estar a les zones baixes de les edificacions inclòs dintre del clavegueram. Per la nit poden sortir i buscar aliment dintre d’edificis. Solen amagar-se de la llum solar.\nSón una família d’insectes socials formant colònies. Les colònies estan formades per obreres, soldats i reines. Entren a les edificacions a buscar aliment, segons l’època (si tenen cries a alimentar o no) busquen un tipus d’aliment o un altre. És fàcil trobar-les menjant sucres, fruites i aliments dolços dintre dels habitatges.\nEl cicle anual comença al març i acaba al novembre, essent a l’estiu el període de més proliferació de la plaga.\nEn els últims anys ha proliferat molt l’espècie de formiga argentina que és més petita que la formiga autòctona. És més agressiva que la autòctona, atacant-la i desplaçant-les dels seus nius. Tenen colònies molt més nombroses i més resistents.


Publicat el Dijous, 30 Gener 2020 09:03\nEn l'assignatura d'Eduació Física, els alumnes i les alumnes hem fabricat material alternatiu per a les classes fent servir objectes reciclats. Hem fet feina i ha valgut la pena!\nPublicat el Dimecres, 29 Gener 2020 09:34\nEls alumnes de 4t EP realitzàrem aquesta activitat per donar a conèixer la necessitat de la donació de sang, aprenguérem els requisits, el destí i les causes per les quals podem necessitar una transfusió. Animau-vos-hi!\nPublicat el Dijous, 16 Gener 2020 09:43\nEls alumnes de 4t EP hem anat de visita a l'aeroport. L'objectiu d'aquesta visita és apropar els nins a les instal·lacions aeroportuàries que normalment no estan obertes al públic. Coneguérem el parc de bombers, la falconera i la plataforma d'estacionament d'aeronaus.\nPublicat el Diumenge, 15 Desembre 2019 11:18\nEls alumnes de segon cicle gaudírem de la visita guiada que ens preparà Catalina Font de la Fundació Fray Juníper Serra per tal de conèixer la vida i la seva important missió. Nascut el 1713 a Petra (Mallorca), el seu nom era Miquel Serra Ferrer, però prengué el nom Juníper, o Ginebró, en esdevenir frare franciscà. Doctorat en teologia per la Universitat Lul·liana de Palma, el 1749 salpà amb 20 franciscans més cap a Nueva España (Méxic) per fer de missioner.\nAcrosport, 5è EP


Suport Castellar- Salut Mental - Pàgina 15 de 63 - Treballem per la Salut Mental! Suport Castellar\nActiu 27 març 2020\nDegut a la situació actual de confinament, alguns comerços de Castellar del Vallès, continuen realitzant un repartiment a domicili.\nPodeu consultar el llistat d’establiments fent click aquí.\nActiu 24 març 2020\nCom ja sabeu tots/es, ja fa més d’una setmana que vam tancar el servei de club social, per tal de prevenir l’expansió del coronavirus.\nLa previsió inicial era de 15 dies, no obstant això, l’estat d’alarma s’ha allargat, de moment, 15 dies més. En conseqüència, no podrem tornar a reprendre l’activitat amb normalitat fins el 14 d’abril. Hem de ser molt prudents i vigilar amb com es van desenvolupant les circumstàncies.\nPer qualsevol dubte, podeu posar-vos en contacte amb nosaltres via email (suportcastellar@hotmail.com). Per aquí (pàgina web) anirem actualitzant segons les novetats que vagin venint! Per tant, estigueu ben atents/es!!! 🙂\nMoltes gràcies per la comprensió!! El que està clar que tornarem amb més força!!\nActiu 23 març 2020\nAquests dies de confinament, més que mai, cal cuidar la nostra salut mental.\nFes activitats que t’agradin, tingues unes paules diàries marcades, fes exercici físic, posa’t en contacte via telefònica amb els teus familiars i/o amics/es…!! Sobretot pensa que no podem sortir al carrer per a protegir a les persones més vulnerables.\nUs deixem un enllaç on es recull claus per cuidar la salut mental durant l’aïllament per coronavirus:\nMolts ànims i molta força per a tots/es!!


"Tothom es podria adonar que hem passat unes vides difícils, que ens és difícil riure obertament, que ens és difícil obrir els nostres cors als altres."\nLa por és irracional?\nJo he sentit la por. Por en veure que els valors en què vaig ser educat només m'han portat a fer el ridícul i a la negació de tot el meu esforç per tenir un lloc en la societat dels meus contemporanis.\nSembla que tot això no ven, i que a la majoria de la gent li deu agradar exorcitar els seus fantasment identificant, de manera irracional, la causa dels mals de la societat en el nostre col·lectiu.\nS'ho inventa tot\nSabeu què ens passa als que estem diagnosticats d'esquizofrènia paranoide? Que, quan volem criticar el comportament cap a nosaltres de les persones “sanes”, no se'ns fa cas, perquè suposen que la nostra crítica forma part del nostre pensament “delirant”.\nLos 'locos' estaremos a prueba toda la vida, en el trabajo, en los clubs sociales, en nuestro entorno familiar, en nuestro vecindario.\nL’individu que diu això, cridant, ha complert el 100% dels somnis dels seus pares. Tot i això, o, potser, per això, no pot comprendre que algú que no és ben vist per aquesta civilització, un poeta, escrigui cartes al seu únic amor, i el compara amb altres proscrits. Tot el que és diferent, al mateix sac.\nEstigma i obstacles contra l'esforç i les ganes\nEm fan pensar que mai podré treballar de fuster, i decideixo provar de tornar a la universitat per acabar una formació acadèmica per poder treballar després. Durant el curs següent intento mantenir la il·lusió i l'esforç, tot i sentir-me discriminat. Però la pressió se'm fa insuportable.\nDes del meu episodi autoreferencial, quan he portat la contrària als meus pares sempre he rebut el qualificatiu de “sonat”. Aquesta por a equivocar-me i a no estar a l'alçada del que s'esperava de mi, m'ha fet autoexcloure'm de coses que estaven, probablement, al meu abast.\nCom jo tenia bons coneixements, em vaig presentar com a candidat al lloc de treball. Quan ho van saber les monitores del club social, em van preguntar si era una broma meva. Jo volia treballar, no estava de broma.\nQuan jo tenia dotze anys, ens van portar als alumnes de l'escola a veure una pel·lícula, que tenia escenes d'una truculència tal, que vaig tenir la meva primera depressió. Cínicament, algun professor i alguns alumnes em van dir aleshores que no havia de ser tan sensible.


Castell de Castell d'Aro - Viquipèdia, l'enciclopèdia lliure\nCastell de Castell d'Aro\n41° 49′ 01″ N, 3° 01′ 54″ E / 41.816917°N,3.031687°E / 41.816917; 3.031687\nEl castell de Castell d'Aro o de Benedormiens és un monument protegit com a bé cultural d'interès nacional del municipi de Castell i Platja d'Aro (Baix Empordà).\nEl castell de Benedormiens és situat al costat de l'església parroquial de Castell d'Aro, a la part alta del poble, i és fruit de nombroses restauracions que han alterat notablement la seva fesomia originària.\nLa part més antiga es conserva adossada al costat est, situat al costat de l'església, i a l'oest. Són restes d'època medieval (segles XII-XIII) encara que la resta de l'edifici estigui totalment alterat.\nAl costat est destaca el gran portal de mig punt adovellat, d'on surt en direcció vers l'església fins arribat a la porta del campanar d'aquesta, un mur que presenta cinc espitlleres estretes, una retocada per a arma de foc, i gairebé totes situades a la part inferior del mur. A la part alta hi ha una finestra gòtica trilobulada. Aquest mur conserva a la seva cara interna l'arrencament de dos arcs apuntats, com si hi hagués hagut una nau paral·lela. Al costat del portal adovellat, el mur gira en angle recte i presenta dues espitlleres estretes distribuïdes a diferents alçades. La façana on està ubicat el portal presenta diverses espitlleres distribuïdes a diferents alçades, una finestra i un balcó amb llinda adovellada. La façana acaba amb una galeria i a sota d'aquesta trobem un rengle d'espitlleres. La finestra, la galeria i el balcó corresponen a una reforma posterior de l'edifici que es pot observar clarament en el canvi del parament que fins a sota la finestra adovellada era de carreus regulars de pedra més o menys rectangulars i que a partir d'aquest punt és fet de pedres irregulars. El costat sud presenta una façana amb tres sortides a terrat. Aquest fou construït afegint quatre grans voltes a l'edifici, i tres finestres també amb llinda damunt de les portes.\nEl passadís està cobert amb volta de canó. Té una arcada de mig punt i dovelles ben tallades i dóna accés al pati. Des del pati es té accés a l'entrada de l'edifici, aquest sector ha estat totalment reformat.\nEls paraments més antics poden datar dels segles XII- XIV amb refeccions possiblement dels segles XVI-XVII. La restauració dels anys 1970 va malmetre força l'aspecte originari d'aquest edifici.\nFou un castell termenat, dit inicialment de Benedormiens.\nL'any 1099 es documenta que l'abat de Sant Feliu de Guíxols cedí la castlania del castell a Ramon Gaufred, membre de la família dels senyors de Pals. El 1197, l'abat de Sant Feliu donà la possessió del castell a Guerau de Lledó en canvi de jurament d'homenatge.\nDesprés del segle XII hom deixa de tenir notícies de Benedormiens. D'ençà del segle XIII, apareix el nom de «castrum de Aredo» que també trobem el segle XIV en un document de Pere III el Cerimoniós que el 1372 vengué el dret de Bovatge a Castell d'Aro. El cens (1359 o 1381) donava 73 focs a Castell d'Aro.\nL'any 1462, durant la guerra dels Remences, el castell fou incendiat, patint importants destrosses i entrant en franca decadència. Durant el segle XVII, Castell d'Aro ja no pertany al monestir de Sant Feliu de Guíxols i passa a dependre de la Corona, formant la batllia reial de la Vall d'Aro. L'any 1879 hi hagué un incendi fortuït que degué afectar considerablement una bona part de l'edifici. L'actual castell és una construcció de notables dimensions resultat de la restauració iniciada el 1970. És propietat municipal.\nA Wikimedia Commons hi ha contingut multimèdia relatiu a: Castell de Castell d'Aro\n«Castell de Castell d'Aro». Pat.mapa: arquitectura. Direcció General del Patrimoni Cultural de la Generalitat de Catalunya. [Consulta: 29 abril 2012].\nObtingut de «https://ca.wikipedia.org/w/index.php?title=Castell_de_Castell_d%27Aro&oldid=18600572»\nLa pàgina va ser modificada per darrera vegada el 30 juny 2017 a les 12:46.


Asens (ECP) avisa que un govern monocolor del PSOE "no escoltar Catalunya"\nPublicat 03/09/2019 10:30CET\nEl portaveu dels comuns al Congrés, Jaume Asens (ECP), ha avisat aquest dimarts que un govern monocolor del PSOE "no escoltar Catalunya i no resoldr la crisi territorial".\nEn una entrevista de Catalunya Rdio recollida per Europa Press, ha criticat que la qüestió catalana ha estat "una de les excuses recurrents" del PSOE per evitar pactar un govern amb Unides Podem, i ha expressat la seva preocupació pel fet que els socialistes no presentin una proposta concreta per resoldre la situació a Catalunya.\n"Em temo que Catalunya tornar a ser la gran absent de la proposta del PSOE com ho va ser en campanya electoral. La gent pot dubtar sobre la nostra capacitat o no d'acabar marcant el rumb d'un govern amb el PSOE, per el que és clar és que un govern monocolor del PSOE no escoltar Catalunya i no resoldr la crisi territorial", ha alertat.\nAsens ha defensat que "hi ha una oportunitat histrica que, per primera vegada, un partit sobiranista, amb totes les limitacions que tindria aquest govern, formi part d'un govern de l'Estat".\nPer aix, ha exigit al PSOE que assumeixi que "les majories absolutes han passat a la histria" i accepti que els resultats de les eleccions del 28 d'abril, al seu parer, només permeten un govern de coalició.


La rambla del Raval amplia l’espai veïnal i el verd urbà | Pla dels barris de Barcelona | Ajuntament de Barcelona\n02/01/2019 - 05:01h\nEl projecte de remodelació, que inclou també les places de Vázquez Montalbán i de Salvador Seguí, començarà al febrer.\nLa reurbanització forma part del Pla de barris del Raval sud i Gòtic sud i té l’objectiu de millorar la vida quotidiana dels veïns i les veïnes, evitar un ús excloent de l’espai públic i millorar la connexió de la rambla i les dues places.\nEl projecte ha estat dissenyat per l’estudi Vora Arquitectura i té un pressupost d’1,3 milions d’euros.\nUna rambla amb més vida\nL’actuació a la rambla del Raval preveu eixamplar la part central a banda i banda, reordenar i ampliar el mobiliari urbà, i nous espais verds per potenciar el seu caràcter de punt de trobada veïnal.\nA més, es construiran quatre parterres destinats a usos juvenils, un d’específic per al procés participatiu KN60lab, que ha de definir el futur espai de joves de Can Seixanta, noves zones per a jocs infantils i àmbits d’ús polivalent.\nD’altra banda, l’escultura del Gat, de Botero, es traslladarà a la zona central de la rambla per donar-li més protagonisme, s’instal·larà una font i es canviarà la il·luminació de tot l’àmbit.\nPel que fa a la mobilitat, es modificaran els passos de vianants a les rotondes nord i sud per millorar-ne la seguretat, i s’habilitaran els carrers de Maria Aurèlia Capmany i Sant Oleguer com a vies pedalables compartides amb el vehicle privat.\nCanvi d’imatge a la plaça de Vázquez Montalbán\nLa remodelació de la plaça de Vázquez Montalbán pretén donar-li identitat pròpia i fomentar l’ús de l’espai, ara poc utilitzat pel seu caràcter dur i poc amable.\nEn concret, es crearà un paisatge de muntanyetes de terra, s’hi generaran zones d’ombra i s’ampliarà el nombre de cadires. Per incentivar-hi les activitats, es pintaran jocs sobre el paviment, com una pista de bàdminton, i s’hi col·locaran taules de ping-pong i fut-toc.\nA més, es millorarà la il·luminació del pas cobert sota l’edifici de la UGT, que connecta la rambla del Raval amb la plaça de Salvador Seguí.\nMés verd i jocs a Salvador Seguí\nA la plaça de Salvador Seguí s’ampliarà l’espai de jocs amb una àrea lúdica per a nens i nenes de 0 a 12 anys amb muntanyetes de cautxú amb elements de joc incorporats.\nA més, es plantarà un nou parterre amb vegetació i es col·locaran noves cadires per crear-hi zones d’estada.


El PP a Catalunya trenca amb Pablo Casado i fa una clara exigència - XCatalunya.cat\nEl PP a Catalunya trenca amb Pablo Casado i fa una clara exigència\nAlejandro Fernández (PP a Catalunya) insta Casado a prendre “decisions dràstiques” i donar veu a la militància\nEl president del PP a Catalunya, Alejandro Fernández, ha reclamat aquest dilluns “decisions dràstiques que donin la veu a l’afiliat ja” davant de la crisi en què es troba immers el PP. Ho ha demanat a través de Twitter, on ha apuntat que la situació “ja no és un mer conflicte intern de poder, sinó un divorci traumàtic”. L’enfrontament entre la cúpula del partit que lidera Pablo Casado i la presidenta de la Comunitat de Madrid, Isabel Díaz Ayuso, ha desembocat en una greu sacsejada interna i ha aixecat veus reclamant ja no només el cessament del secretari general del PP, Teodoro García Egea, sinó també la dimissió de Casado.\n“Davant d’una cosa així, no ens podem quedar tocant la lira observant l’incendi”, ha dit Fernández.\nL’enfrontament entre Ayuso i la cúpula del PP va saltar a l’esfera pública arran del suposat espionatge que des de la formació s’estava fent a l’entorn de la presidenta madrilenya i que va revelar que el seu germà, Tomás Díaz Ayuso, es va embutxacar 55.850 euros més IVA per la compra de mascaretes a la Xina per part del govern regional.\nTags: Casado, PP a Catalunya\n2 pensamientos sobre “El PP a Catalunya trenca amb Pablo Casado i fa una clara exigència”\nRetroenllaç: El PP al límit amb aquestes dues dimissions i una revolta al Congreso - XCatalunya.cat\nRetroenllaç: [VÍDEO]: Pablo Casado fuig del Congreso després d'intervenir i el ridícul és màxim - XCatalunya.cat


Neus Codina (JxCat): «Volem revalidar l'alcaldia de Torelló» | Osona.com\nper Redacció , 17 de maig de 2019 a les 12:45 |\nNeus Codina | Adrià Costa\nNeus Codina és la candidata de Junts per Catalunya a Torelló. La cap de llista té per objectiu revalidar l'alcaldia i remarca que seria "tot un honor" convertir-se en la primera alcaldessa del municipi. El seu gran projecte per a Torelló "són les persones" per aconseguir un poble "més amable, net i accessible".\nD'altra banda, agafa el compromís de solucionar les principals polèmiques com l'oci nocturn o la policia local. En aquest sentit proposa asseure's i parlar amb tots els agents implicats. Codina no descarta acords postelectorals i està disposada a a pactar amb "qualsevol altre partit democràtic que aporti coses positives" per al municipi. La candidata de JxCat respon les preguntes de lectors i d'entitats.\n- Per què ha decidit fer el pas liderar JxCat Torelló?\n- Per mi, com a dona, seria tot un honor ser la primera alcaldessa de Torelló. Som un equip cohesionat, implicat i il·lusionat amb el projecte on les idees flueixen amb facilitat, de manera que no he dubtat a l'assumir-ne el lideratge.\n- En declaracions a aquest diari destacava que són un equip jove i format. Què pot aportar aquest factor a l'Ajuntament?\n- Som persones que venim de mons professionals diferents - arquitectes, metgesses, mestres, juristes, autònoms, economistes, periodistes...- i això ens aporta visions diferents que poden ser útils en les múltiples àrees i regidories municipals.\n- Quins projectes té el seu partit per a Torelló?\n- El nostre gran projecte són les persones. Per tant, treballarem interrelacionant les diferents àrees per aconseguir un Torelló més amable, net i accessible. Això implica eliminar barreres arquitectòniques, tenir cura de carrers i places, promoure un comerç actiu, remodelar el teatre Cirvianum, vetllar per un oci diürn i nocturn viu i respectuós amb els veïns, promourem fires i esdeveniments, convenis de col·laboració amb les escoles, crearem el camí "Pescallunes" i completarem la zona esportiva i la sala polivalent.\n- En relació als temes culturals i d'oci el nostre grup es compromet a asseure totes les persones implicades en una taula - partits polítics, comerciants, associacions, veïns i cossos de seguretat com policia local i mossos d'esquadra - i elaborar un protocol d'actuació per tal d'evitar tornar a viure aquestes situacions límit. Hem de tenir clar des del primer moment quines han de ser les accions a desenvolupar i assegurar que hagin estat prèviament acordades amb totes les parts.\n- Una vegada més ens comprometem a asseure'ns a parlar. Cal aprofitar aquest canvi d'interlocutors i començar de nou. Apostem per una nova taula on es portin propostes; on quedin clars els límits de cada part. I a partir d'aquí treballar perquè la policia i tot el personal de l'Ajuntament se senti còmode amb el seu lloc de treball.\n- Torelló va aprovar delegar el servei de subministrament d'aigua en baixa i sanejament a l'empresa 100% pública del Consell Comarcal d'Osona. Quina postura tenen al respecte?\n- Amb aquesta gestió de l'aigua al Consell Comarcal ens sentim molt còmodes. És un model públic de gestió de l'aigua que permet que l'Ajuntament pugui tenir un control sobre aquest bé i permet també que altres consistoris s'hi puguin adherir.\n- Quina valoració en fa dels resultats de JxCat a Torelló a les eleccions del 28-A?\n- Des del punt de vista de Catalunya valorem molt positivament el resultat, ja que feia anys que a Catalunya no guanyaven unes eleccions generals els partits independentistes. En clau local, els resultats no ens preocupen, ja que històricament el nostre partit és el que ha tingut més vots.\nNeus Codina, cap de llista de JxCat a Torelló Foto: Adrià Costa\n- Revalidar l'alcaldia.\n- A Torelló es dibuixarà un nou escenari després de les municipals pel fet que l'actual alcalde Santi Vivet no repeteix com a alcaldable. Està oberta a pactar amb les altres forces?\n- El nostre grup està disposat a pactar amb qualsevol altre partit democràtic que aporti coses positives per Torelló. Hem de pensar que les persones que conformen la llista del nostre grup ens hem compromès a treballar pel poble i per tant qualsevol idea que sigui bona pel municipi nosaltres l'acceptarem i la treballarem, independentment de qui la proposi.\n- Volem un comerç viu, actiu i participatiu. Per això proposem mesures com crear una taula de comerç on reunir comerciants, consistori i entitats per marcar un calendari d'activitats per dinamitzar el comerç i la promoció econòmica del nostre poble.\n- Pensem que en el nostre entorn queda molta feina per fer. És prioritari treballar per abolir les actituds homòfobes i augmentar la visibilitat de les persones LGTBI. Alhora, caldrà desenvolupar les accions previstes en el pla implicant les regidories necessàries -educació, igualtat i cultura, entre d'altres- per assolir els objectius proposats.\n- Primer de tot hem de ser conscients que aquesta no és una competència dels ajuntaments, sinó del Gobierno de España i de la Generalitat de Catalunya. Com a usuaria habitual del tren sóc molt conscient que hi ha d'haver millores importants i significatives a la R3. I és per això que s'ha de fer pressió per tal d'aconseguir que es materialitzin les inversions promeses als Presupuestos Generales del Estado. Aquesta pressió, però, no ha de venir només dels Ajuntaments, sinó de l'associacionisme. Si hi ha un col·lectiu com el que hi ha ara que lluita i que es compromet a seguir lluitant per un tren digne, nosaltres els correspondrem anant a fer pressió allà on toca.\n- Condicionant els vorals dels nostres rius, promovent mesures de consciència i respecte dels rius i el seu ecosistema.\n- Per dinamitzar l'economia és bàsic tenir un contacte directe amb les empreses. Hem de fer que els empresaris se sentin partícips directes de les actuacions que els afectin. Que estiguin coordinats i representats. I això s'aconsegueix a través d'una associació que els representi i faci valer la seva veu juntament amb la del consistori a l'hora d'anar a buscar finançament i recursos per nous projectes i iniciatives empresarials.\n- Treballarem perquè no sigui necessària la desobediència.\nEntrevistes als candidats de Torelló 26-M\t, Eleccions municipals 2019, Municipis, la petició de la societat civil, entrevista, JxCat, El lector pregunta al candidat, Junts per Torelló, Neus Codina, entrevistes a candidats, Eleccions municipals 2019


26, 27, 28 i 29 d’agost de 2015 a Montpol (Solsonès)\nUna assemblea al #summeroflabs.\nLes assembles es faran a les 12h del migdia, llevat la del primer dia que, per facilitar l’assistència, serà a les 18h.\nEn el moment de fer la inscripció es demanarà a les persones responsables de cada node que descriguin breument la seva proposta de treball per tal d’incorporar-la al web.\nDurant el betacamp es duran a terme diferents esdeveniments per alegra-nos l’esperit. Aquests també sorgiran dels participants.\nEl Racó de llibres és una petita iniciativa per a compartir interessos i generar converses. Es convidarà a totes les persones a portar llibres per tal de compartir-los durant els quatre dies que dura la trobada.\nEls sermons són ponències de no més de 10-15 minuts. Cada dia hi haurà una franja horària reservada per tal de què les persones que ho vulguin tinguin l’oportunitat de sermonejarsobre un tema que els interessi.


Ravenna (Texas) - Viquipèdia, l'enciclopèdia lliure\n33° 40′ 18″ N, 96° 14′ 30″ O / 33.6717°N,96.2417°O / 33.6717; -96.2417\nRavenna és una població dels Estats Units a l'estat de Texas. Segons el cens del 2000 tenia una població de 215 habitants.\nSegons el cens del 2000, Ravenna tenia 215 habitants, 86 habitatges, i 65 famílies. La densitat de població era de 68,6 habitants per km².\nDels 86 habitatges en un 32,6% hi vivien nens de menys de 18 anys, en un 65,1% hi vivien parelles casades, en un 5,8% dones solteres, i en un 24,4% no eren unitats familiars. En el 22,1% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,91.\nPer edats la població es repartia de la següent manera: un 27% tenia menys de 18 anys, un 6% entre 18 i 24, un 27% entre 25 i 44, un 23,3% de 45 a 60 i un 16,7% 65 anys o més.\nLa renda mediana per habitatge era de 31.875 $ i la renda mediana per família de 42.778 $. Els homes tenien una renda mediana de 33.125 $ mentre que les dones 17.500 $. La renda per capita de la població era de 13.581 $. Aproximadament el 12,1% de les famílies i el 17,5% de la població estaven per davall del llindar de pobresa.\nHendrix (19 km)\nKemp (15 km)\nBonham (11 km)\nDodd City (19 km)\nEctor (11 km)\nObtingut de «https://ca.wikipedia.org/w/index.php?title=Ravenna_(Texas)&oldid=19045518»\nLa pàgina va ser modificada per darrera vegada el 23 oct 2017 a les 03:12.


Pàgina actual: Normativa\nÉs important que totes les famílies coneguin l'existència de la normativa que té per objectiu regular el procés per a sol·licitar i accedir a qualsevol plaça escolar dels centres sostinguts amb diners públics i vetllar per la transparència del procés de gestió que se segueix. La normativa que regula el procés de preinscripció i matrícula és la següent:\nDECRET 11/2021, de 16 de febrer, de la programació de l'oferta educativa i del procediment d'admissió en els centres del Servei d'Educació de Catalunya (regula l'admissió als ensenyaments de segon cicle d'educació infantil, primària, ESO i batxillerat).\nPreinscripció i admissió 2022-2023\nRESOLUCIÓ per la qual es fa públic l'Acord del Consell de Direcció, de 2 de març de 2022, d'aprovació de la resolució sobre la preinscripció i matrícula de l'alumnat per al curs 2022-2023 a la ciutat de Barcelona.\nRESOLUCIÓ EDU/856/2022, de 25 de març, per la qual es modifica la Resolució EDU/464/2022, de 24 de febrer, per la qual s'aproven les normes de preinscripció i matrícula d'alumnes als centres del Servei d'Educació de Catalunya i altres centres educatius, en els diversos ensenyaments sostinguts amb fons públics, per al curs 2022-2023.\nRESOLUCIÓ per la qual es fa públic l'Acord del Consell de Direcció, de 30 de març de 2022, de modificació de la Resolució sobre la preinscripció i matrícula de l'alumnat per al curs 2022-2023 a la ciutat de Barcelona.\nRESOLUCIÓ EDU/1053/2022, de 12 d'abril, per la qual es modifica l'annex 9 de la Resolució EDU/464/2022, de 24 de febrer, per la qual s'aproven les normes de preinscripció i matrícula d'alumnes als centres del Servei d'Educació de Catalunya i altres centres educatius, en els diversos ensenyaments sostinguts amb fons públics, per al curs 2022-2023\nPreinscripció i admissió 2021-2022\nRESOLUCIÓ EDU/596/2021, de 2 de març, per la qual s'aproven les normes de preinscripció i matrícula d'alumnes als centres del Servei d'Educació de Catalunya i altres centres educatius, en els diversos ensenyaments sostinguts amb fons públics, per al curs 2021-2022.\nRESOLUCIÓ EDU/1053/2021, de 13 d'abril, per la qual es modifiquen els annexos 5 i 7 de la Resolució EDU/596/2021, de 2 de març, per la qual s'aproven les normes de preinscripció i matrícula d'alumnes als centres del Servei d'Educació de Catalunya i altres centres educatius, en els diversos ensenyaments sostinguts amb fons públics, per al curs 2021-2022.\nRESOLUCIÓ del 24 de ferbrer per la qual es dona publicitat a l'Acord del Consell de Direcció del Consorci d'Educació de Barcelona de 9 de febrer de 2021, pel qual s'aproven modificacions d'adscripcions entre escoles d'educació primària i instituts d'educació secundària obligatòri. (annexos 1 i 2 de la resolució)\nRESOLUCIÓ del 16 de març de 2021 sobre la preinscripció i matrícula d'alumnat per al curs 2021-2022 a la ciutat de Barcelona.\nRESOLUCIÓ del 24 d'abril de modificació de la Resolució sobre la preinscripció i matrícula d'alumnat per al curs 2021-2022 a la ciutat de Barcelona.\nRESOLUCIÓ del 26 de març de 2021 sobre la preinscripció i matrícula de l’alumnat de les escoles bressol i llars d'infants de titularitat pública de la ciutat de Barcelona per al curs 2021-2022.\nParticipació en la programació educativa\nParticipació en el procés d’admissió (comissions de garantia d'admissió)


Àtic de 151m² en venda a Pontevedra, Galicia\nÀtic d'obra nova de 4 dormitoris amb 16m² terrassa en venda a Pontevedra, Galicia\nAquesta propietat forma part de Residencial Novolerez Pontevedra Pisos, Pontevedra, Galicia. Veure més detalls sobre aquesta promoció i cadascuna de les seves propietats\nMeravellós àtic modern amb terrassa i fantàstiques vistes al riu en venda a Pontevedra, prop de belles platges, un prestigiós col·legi internacional i l'aeroport de Vigo.\nResidencial Novolerez és un complex residencial únic situat a Pontevedra, amb acabats d'alta gamma i un estil contemporani molt sofisticat.\nAquesta promoció d'obra nova, que es completarà el 2020, ofereix aquest meravellós àtic amb 4 dormitoris, 2 banys i una àmplia terrassa privada.\nEl pis gaudeix d'unes vistes panoràmiques úniques gràcies als seus grans finestrals i la seva ubicació fantàstica al costat del riu Lérez, a només 5 minuts a peu del centre de Pontevedra.\nL'habitatge ofereix la possibilitat d'adaptar segons les preferències i requisits de cada client, i es lliura amb una plaça d'aparcament i un traster inclosos en el preu.\nA més, els residents poden gaudir d'accés a molt bon zones comunes com la piscina climatitzada, el gimnàs, el club social i el saló gourmet.\nLa promoció d'obra nova es troba a la ciutat de Pontevedra, Galícia. Està al costat del riu Lérez, i té unes vistes panoràmiques. Aquestes cases estan molt a prop del nucli antic de Pontevedra i gaudeixen d'un fàcil accés a les autopistes a Vigo, Santiago de Compostel·la i la Corunya.\nEstà a 10 minuts amb cotxe de les boniques platges de Pontevedra, a 5 minuts del Col·legi Internacional Sek, prop d'hospitals i edificis de l'administració pública ia 30 minuts de l'aeroport de Vigo.\nEn venda, Àtic €405,900\nEn venda, Àtic €454,000\nÀtic de 171m² en venda a Pontevedra, Galicia\nPis de 310m² en venda a Pontevedra, Galicia\nDimensions del terreny 532m²